b"\n_START_ARTICLE_\nPerla Casino' & Hotel\n_START_SECTION_\nZgodovina\n_START_PARAGRAPH_\nNa mestu, kjer danes stoji Perla, je pred tem stal hotel Argonavti, ki so ga odprli leta 1976. Njegova najbolj prepoznavna elementa sta bili rumena plasti\xc4\x8dna streha in velika, betonska son\xc4\x8dna ura. V objektu so se poleg hotelskega dela nahajali: ribja restavracija, pivnica s picerijo in z letnim vrtom, sla\xc5\xa1\xc4\x8di\xc4\x8darna in \xc5\xbear klub. V objektu se je nahajal tudi bazen in savne. Ponudbo so dopolnjevale sejne sobe za ve\xc4\x8dje dogodke._NEWLINE_Leta 1993 je na\xc2\xa0\xc2\xbbpogori\xc5\xa1\xc4\x8du\xc2\xab\xc2\xa0hotela Argonavti svoja vrata odprl hotel Perla, ki je poleg ute\xc4\x8dene ponudbe ponujal \xc5\xa1e bogato igralni\xc5\xa1ko vsebino. Leta 2001 je bila Perla popolnoma obnovljena in takrat je postala najve\xc4\x8dji igralni\xc5\xa1ko-zabavi\xc5\xa1\xc4\x8dni center te vrste v Evropi, zgrajen po ameri\xc5\xa1kem modelu centra, ki pod eno streho ponuja no\xc4\x8ditveni in gostinski del, igralnico, teater, diskoteko, center dobrega po\xc4\x8dutja, sejne sobe in druge vsebine. Decembra leta 2006 je bilo dograjenih dodatnih 143 sob in 8 apartmajev, julija 2007 je pri\xc5\xa1la na vrsto prenova starega dela hotela. Danes je Perla sinonim za najve\xc4\x8djo igralnico v Evropi in hotel z najve\xc4\x8d hotelskimi sobami v Sloveniji.\n_START_SECTION_\nPonudba\n_START_PARAGRAPH_\nHotel nudi 225 sob, 20 apartmaje in 4 luksuzne apartmaje. Igralnica, ki se nahaja v notranjosti objekta, premore 946 igralnih avtomatov in 90 igralnih miz. Redno se izvajajo tudi poker turnirji in ve\xc4\x8dje nagradne igre. Na zunanjem vrtu se nahaja tudi igralnica na prostem \xe2\x80\x93 Open Air. V spodnjih prostorih objekta se nahaja Center dobrega po\xc4\x8dutja Spa Perla, ki poleg bazena, dveh masa\xc5\xbenih bazenov, \xc5\xa1tirih savn, nudi tudi dva do\xc5\xbeivljajska tu\xc5\xa1a s posebnimi efekti, manj\xc5\xa1i fitnes za hotelske goste, masa\xc5\xbee, solarij, kozmeti\xc4\x8dne in lepotne storitve. Na strehi se nahaja Sky Beach - pla\xc5\xbea z dvema masa\xc5\xbenima bazenoma in ve\xc4\x8d le\xc5\xbealniki, ki je na voljo v poletnih mesecih. Kongresni center Perla nudi \xc5\xa1tiri tehni\xc4\x8dno polno opremljene dvorane, ki sprejmejo od 20 do 280 oseb, ter prireditveno dvorano za 320 oseb. Na voljo je \xc5\xa1e 6 barov in \xc5\xa1tiri restavracije z razli\xc4\x8dnimi ponudbami \xe2\x80\x93 Calypso, Mediterraneo, Oceanis in Atlantis."